Die geloofsgemeenskap - www.bybelkennis.co.za
by Coen Slabber · Published 23/10/2015 · Updated 22/08/2015
I’d rather see a sermon than hear one any day; I’d rather one should walk with me than merely tell the way. –Edgar Guest, digter (20 Aug 1881-1959)
Jy moet die Here jou God liefhê met jou hele hart en met jou hele siel en met al jou krag en met jou hele verstand, en jou naaste soos jouself (Lukas 10:27). Hierdie liefde vir jou naaste word ten beste in ‘n geloofsgemeenskap uitgeleef. Wat kan ons doen om hierdie geloofsgemeenskap te bevorder:
Uitbouing van die geloofsgemeenskap vereis toewyding – jy sal moeilike besluite en moeilike keuses moet maak.
Uitbouing van die geloofsgemeenskap vereis eerlikheid – ware gemeenskap vereis openheid Jy moet genoeg omgee om te konfronteer en die onderliggende hindernisse te verwyder.
Uitbouing van die geloofsgemeenskap vereis nederigheid – nederige mense fokus op hulle diens aan ander. Hulle dink nie aan hulleself nie.
Uitbouring van die geloofsgemeenskap vereis ordentlikheid – almal van ons het gewoontes wat ander irriteer. Gemeenskap het niks met verenigbaarheid te doen nie. Die basis is ons verhouding met God – ons is almal familie van mekaar.
Die uitbouing van die geloofsgemeenskap vereis vertroulikheid – net in ‘n veilige omgewing waarin mense aanvaar word, sal mense oopmaak en hulle diepste seerkry, behoeftes en foute met ander deel. Vertroulikheid beteken nie dat ek stilbly terwyl my broer/suster sondig nie. Dit beteken wat in jou groep gedeel is in daardie groep bly. Ons skinder nie na buite daaroor nie.
Die uitbouing van die geloofsgemeenskap vereis gereelde kontak – om verhoudings te bou, vereis tyd.
As ons na hierdie vereistes kyk, is dit nie verbasend dat ‘n ware geloofsgemeenskap seldsaam is nie. Maar die voordele oortref die koste daaraan verbonde om jou lewe met ander te deel.
Laaste 7 Dae: 6,406
Laaste 30 Dae: 23,181
Laaste 365 Dae: 332,355